
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 103
                                                               din 27 aprilie 2023
privind modificarea și ulterior prelungirea unui contract de concesiune
Consiliul Local al Municipiului Sighişoara, întrunit în ședință ordinară,


Luând act de proiectul de hotărâre, înregistrat cu nr. 13.929/03.04.2023 şi la Consiliul Local Sighișoara cu nr. 15.002/20.04.2023, de referatul de aprobare, înregistrat cu nr. 13.931/03.04.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa cu nr. 118/22.03.2023, înregistrată la Municipiul Sighișoara cu nr. 11.652/24.03.2023, prin care S.C. Lotus Impex S.R.L., prin administrator Vavriță Marius, solicită prelungirea contractului de concesiune nr. 96/4930/04.06.2003;

Având în vedere prevederile contractului de concesiune nr. 96/4930/04.06.2003, astfel cum a fost modificat prin actul adițional nr. 1/27.11.2007, având ca obiect terenul situat în Municipiul Sighișoara, str. Mihai Viteazu, nr. 8/B, înscris în C.F. nr. 7203, nr. top. 3323/2/1, în suprafață de 60,00 mp., având ca destinație „teren ocupat de construcții – spațiu comercial”, în principal cele cuprinse la teza 2 a art. 6, precum și faptul că durata contractului expiră la data de 03.06.2023;

Având în vedere faptul că terenul care face obiectul contractului de concesiune se află pe raza unității administrativ - teritoriale și este cuprins în inventarul Municipiului Sighișoara în domeniul privat, fiind înregistrat sub nr. de inventar 51.020;

Având în vedere vechimea contractului de concesiune nr. 96/4930/04.06.2003, precum și schimbările legislative cu privire la concesiunea bunurilor intervenite de la data încheierii contractului și până în prezent;

Având în vedere recomandările făcute cu privire la contractele de concesiune prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș, în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021, respectiv: „... analizarea redevențelor stabilite prin contractele încheiate, pentru a stabili redevențe juste, în concordanță cu obiectivele contractelor de concesiune, bazat pe principiul echilibrului financiar între drepturile și obligațiile concesionarului.” - pct. II. 3., „Includerea în contractele de concesiune a unor clauze clare cu privire la perceperea de către concedent a penalităților de întârziere pentru neplata la termen a redevenței, prin menționarea cuantumului acestora, în vederea eliminării riscurilor de nerealizare a veniturilor din redevențe, în condițiile și la termenele stabilite prin contracte.” - pct. II. 6. și „Cuprinderea în contractele de concesiune a unor clauze care să asigure exploatarea eficientă, în regim de continuitate și permanență, a bunurilor proprietate publică ce fac obiectul concesiunii.” - pct. II. 10;

Având în vedere valoarea superioară a redevenței la care s-a ajuns în prezent ca urmare a aplicării prevederilor contractuale asupra valorii inițiale a redevenței stabilite prin contractul de concesiune, respectiv de 1.160,12 lei/an (19,3353 lei/mp./an), față de 480,00 lei/an (8,00 lei/mp./an) -  valoare stabilită potrivit prevederilor art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare și de 1.080,00 lei/an (18,00 lei/mp./an) stabilită prin aplicarea prevederilor anexei nr. 1, pct. 29 la Hotărârea Consiliului Local Sighișoara nr. 234/19.12.2019;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Ținând cont de faptul că prin prelungirea contractului de concesiune se aduc, în continuare, venituri la bugetul local;

Ținând cont de faptul că sunt întrunite condițiile legale pentru modificarea și prelungirea contractului de concesiune, sens în care este necesară adoptarea unei hotărâri de consiliu; 
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 13.930/03.04.2023, prin care se propune modificarea și ulterior prelungirea unui contract de concesiune;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. Se aprobă modificarea și actualizarea contractului de concesiune nr. 96/4930/04.06.2003, astfel cum a fost modificat prin actul adițional nr. 1/27.11.2007, încheiat între Municipiul Sighișoara, în calitate de concedent și S.C. Lotus Impex S.R.L., în calitate de concesionar, având ca obiect terenul situat în Municipiul Sighișoara, str. Mihai Viteazu, nr. 8/B, înscris în C.F. nr. 7203, nr. top. 3323/2/1, în suprafață de 60,00 mp., cu destinația „teren ocupat de construcții – spațiu comercial”, astfel:

(1) Datele de identificare ale bunului care face obiectul contractului, menționat la art. 2 – CAPITOLUL II – OBIECTUL CONTRACTULUI din contract, se actualizează astfel: „Art. 2. Obiectul contractului îl constituie terenul intravilan, cu categoria de folosință curți - construcții, situat în Municipiul Sighișoara, str. Mihai Viteazu, nr. 8, înscris în C.F. nr. 53678 Sighișoara (C.F. vechi 10450, provenită din C.F. 7203), sub nr. cad. 366/1 și nr. top. 3323/2/1, în suprafață de 60 mp., teren ocupat de construcția – spațiu comercial proprietate privată a concesionarului.”

(2) Art. 9 de la CAPITOLUL IV – REDEVENȚA din contract, se va modifica și va avea următorul conținut: „Art. 9. Suma ce constituie redevența se va achita semestrial, în două rate egale, cu termenul scadent la 31 martie, respectiv la 30 septembrie a fiecărui an.”

(3) Art. 10 de la CAPITOLUL IV – REDEVENȚA din contract, se va modifica și va avea următorul conținut: „Art. 10. Redevența se va indexa anual prin aplicarea indicelui de inflație, comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul următor anului de încheiere a actului adițional având ca obiect modificările prevăzute la art. 1 și art. 2 din prezenta hotărâre.”

(4) Art. 11 de la CAPITOLUL IV – REDEVENȚA din contract, se va modifica și va avea următorul conținut: „Art. 11. Plata redevenței se poate face în numerar la casieriile Municipiului Sighișoara, on-line prin ghiseul.ro (Sistemul Național Electronic de Plată Online cu Cardul Bancar) sau prin virament în contul concedentului RO63TREZ47821A300530XXXX, deschis la Trezoreria Sighișoara.”

(5) Art. 16 de la CAPITOLUL VII – RĂSPUNDEREA PĂRȚILOR din contract, se va modifica și completa, urmând a avea următorul conținut: „Art. 16.1. „Întârzierile la plată a redevenței se penalizează cu 1% din cuantumul redevenței neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv. Cuantumul penalităților poate suferi modificări în funcție de reglementările legale în vigoare, aplicabile, iar modificarea acestora va opera prin efectul legii (ope legis), fără a fi necesară încheierea unui act adițional în acest sens.
Art. 16.2. În cazul întârzierilor la plata redevenței mai mari de 90 de zile se va proceda la rezilierea de drept a contractului de concesiune, fără vreo altă formalitate prealabilă şi fără intervenţia instanţei de judecată, concesionarul urmând să plătească atât redevența datorată până la eliberarea efectivă a imobilului, cât și majorările prevăzute la art. 16.1., concomitent cu eliberarea amplasamentului.

Art. 16.3. Municipiul Sighișoara nu poate fi tras la răspundere de către concesionar pentru schimbarea situaţiei juridice a terenului concesionat, ca urmare a apariţiei unor acte normative ulterioare semnării contractului, dar garantează acestuia liniştită posesie faţă de orice tulburare a folosinţei acestuia, 
respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.

Art. 16.4. Concesionarul poartă întreaga responsabilitate pentru respectarea prevederilor legale în domeniul protecției mediului.”

(6) CAPITOLUL XII – ALTE CLAUZE din contract se completează cu încă un alineat cu următorul conținut: „Redevenţa neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract constituie titlu executoriu.”

Art. 2. Se aprobă prelungirea contractului de concesiune nr. 96/4930/04.06.2003, astfel cum a fost modificat prin actul adițional nr. 1/27.11.2007, încheiat între Municipiul Sighișoara, în calitate de concedent și S.C. Lotus Impex S.R.L., în calitate de concesionar, pe o perioadă de 10 (zece) ani, respectiv de la data de 04.06.2023 până la data de 03.06.2033.

Art. 3. (1) Modificările menționate la art. 1 și art. 2 din prezenta hotărâre vor fi cuprinse într-un act adițional la contractul de concesiune inițial.

(2) Restul clauzelor din contractul de concesiune nr. 96/4930/04.06.2003, astfel cum a fost modificat prin actul adițional nr. 1/27.11.2007, rămân nemodificate și își păstrează valabilitatea între Municipiul Sighişoara şi S.C. Lotus Impex S.R.L.

Art. 4. Cu data adoptării prezentei hotărâri, orice alte prevederi contrare, incidente în speță, se abrogă.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 6. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Impozite și Taxe – Direcția Economică;

  1 ex. Biroul Juridic.
13 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 103/27.04.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


